**Metodický dokument Riadiaceho orgánu pre Program Slovensko 2021 – 2027 č. 2**

**formulár zámeru národného projektu**

|  |  |  |  |
| --- | --- | --- | --- |
| **Schválil:** |  |  | |
| **Ján Ridzoň,**  generálny riaditeľ  sekcia Program Slovensko 2021 - 2027 |  | |  |

**Verzia: 1.0**

**Dátum vydania: 12.5.2023**

**Dátum účinnosti: 12.5.2023**

**Zámer národného projektu[[1]](#footnote-1)**

**Názov národného projektu (ďalej aj „NP Zelená domácnostiam“): Zelená domácnostiam**

**Budúci žiadateľ**[[2]](#footnote-2)**: Slovenská inovačná a energetická agentúra, Bajkalská 27, 827 99 Bratislava**

**Poskytovateľ: Slovenská inovačná a energetická agentúra**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov | N/A |
| Právna forma | N/A |
| Sídlo | N/A |
| IČO | N/A |
| Zdôvodnenie potreby partnera NP | N/A |
| Kritériá pre výber partnera[[3]](#footnote-3) | N/A |
| Má partner jedinečné postavenie na implementáciu týchto aktivít?  Ak áno, na akom základe? | N/A |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 204.901.646,00 |
| Miesto realizácie projektu (na úrovni kraja, resp. celá SR) | Celá SR |
| Identifikácia hlavných cieľových skupín (ak je to relevantné) | domácnosti |
| Projekt so špecifickým určením pre marginalizované rómske komunity[[4]](#footnote-4) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-5)

|  |  |
| --- | --- |
| Cieľ politiky súdržnosti[[6]](#footnote-6) | 2 Ekologickejšia, nízkouhlíková s prechodom na hospodárstvo s nulovým čistým obsahom uhlíka a odolná Európa vďaka presadzovaniu čistej a spravodlivej energetickej transformácie, zelených a modrých investícií, obehového hospodárstva, zmierňovania zmeny klím |
| Vyberte položku. |
| Vyberte položku. |
| Priorita | 2P1 Energetická efektívnosť a dekarbonizácia |
| Vyberte položku. |
| Vyberte položku. |
| Špecifický cieľ | RSO2.2 Podpora energie z obnoviteľných zdrojov v súlade so smernicou (EÚ) 2018/2001 vrátane kritérií udržateľnosti, ktoré sú v nej stanovené |
| Vyberte položku. |
| Vyberte položku. |
| Opatrenie (ak je to relevantné) | 2.2.3 Podpora využívania OZE v domácnostiach (inovácia projektu „Zelená domácnostiam“) |
| Vyberte položku. |
| Vyberte položku. |
| Súvisiace typy akcií[[7]](#footnote-7) | Kód typu akcie: 4012010140141  Názov typu akcie: Inštalácia zariadení využívajúcich OZE (lokálne, decentralizované zdroje) vrátane zariadení na skladovanie elektriny |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-8)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Ministerstvo hospodárstva SR (ďalej len „MH SR“ alebo „ministerstvo“) je v zmysle § 6 ods. 1 písm. b) Zákona č. 575/2001 Z. z. o organizácii činnosti vlády a organizácii ústrednej správy ústredným orgánom štátnej správy pre energetiku a energetickú efektívnosť.

Slovenská inovačná a energetická agentúra (ďalej len „SIEA“) bola zriadená ako štátna príspevková organizácia rozhodnutím ministra hospodárstva Slovenskej republiky č. 63/1999 s účinnosťou od 1. mája 1999.

Rozhodnutím MH SR č. 1/2015 zo dňa 30. januára 2015 o úplnom znení zriaďovacej listiny príspevkovej organizácie – SIEA, v znení dodatku č. 2, ministerstvo ako odborná autorita vymedzilo základné práce vo verejnom záujme nielen v oblasti technológii a inovácií, ale aj v oblasti energetiky. Podľa bodu E.2 písm. o) tejto zriaďovacej listiny je SIEA poverená administráciou a realizáciou podporných projektov v oblasti energetiky s cieľom poskytovať príspevky formou poukážok. Z uvedeného dôvodu je SIEA ako jediná oprávnená poskytovať takúto formu podpory.

Tento projekt je uvedený aj priamo v Programe Slovensko 2021 – 2027 (ďalej len „P SK“) v opatrení 2.2.3 Podpora využívania obnoviteľných zdrojov energie (ďalej len „OZE“) v domácnostiach (inovácia projektu „Zelená domácnostiam“).

SIEA má bohaté skúsenosti s realizáciou pilotného projektu Zelená domácnostiam a projektov Zelená domácnostiam II a Zelená domácnostiam III prostredníctvom ktorých bolo do 05/2023 podporených viac ako 50 tisíc inštalácií zariadení na využitie OZE v domácnostiach s celkovým inštalovaným výkonom vyše 400 MW.

V minulosti SIEA realizovala „Program vyššieho využitia biomasy a slnečnej energie v domácnostiach“, prostredníctvom ktorého bolo v rokoch 2009 až 2011 posúdených vyše 8 000 žiadostí o dotáciu na slnečné kolektory a kotly na biomasu pre domácnosti.

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu.*

Tak ako doteraz v troch po sebe pokračujúcich projektoch Zelená domácnostiam, predmetom nového národného projektu bude tiež podpora inštalácií malých zariadení na využitie OZE formou poukážok, ktoré budú poskytované priamo domácnostiam.

Po skúsenostiach s  predchádzajúcimi projektmi, ktoré SIEA úspešne realizovala od roku 2015 do súčasnosti, je preukázaný vysoký pretrvávajúci dopyt domácností po zariadeniach na využitie OZE. Príkladom je vydávanie poukážok v mesiaci marec 2023, keď sa dodatočne navýšená alokácia vo výške 5,6 milióna € vyčerpala za 20 minút. Po vyčerpaní alokácie výrazne poklesol dopyt po novo inštalovaných zariadeniach v domácnostiach, čo potvrdzuje silný motivačný účinok poskytovaných príspevkov.

Cieľom pripravovaného projektu je podporiť inštalácie malých zariadení na využitie OZE v približne 55 tisíc domácnostiach. Každá z inštalácií takéhoto zariadenia je špecifická vzhľadom na potreby domácnosti s prihliadnutím na maximálnu efektívnosť využitia vyrobenej energie a finančných prostriedkov potrebných na obstaranie a prevádzku takéhoto zariadenia. Snahu o čo najefektívnejšie využitie finančných prostriedkov majú aj samotné domácnosti, nakoľko minimálne 50 % finančných prostriedkov na inštaláciu zariadenia poskytuje domácnosť. Dopyt domácností po zariadeniach na využitie OZE je časovo rozložený a vzniká v závislosti od výstavby nových rodinných domov alebo od potreby modernizovať existujúce zariadenie.

Vzhľadom na dočerpanie finančných prostriedkov, dosahovanie plánovaných hodnôt merateľných ukazovateľov a neprestávajúci dopyt zo strany domácností je opodstatnené pokračovanie nadväzujúcim národným projektom.

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

*Zdôvodnite, prečo je vhodnejšie realizovať NP ako vyhlásiť výzvu (napr. porovnanie s realizáciou prostredníctvom projektu realizovaného na základe výzvy vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

V prípade realizácie podporných programov, pri ktorých sa má podporiť veľké množstvo prijímateľov (desiatky tisíc) nízkou sumou príspevku je dôležité podporný mechanizmus realizovať s nízkou administratívnou náročnosťou, a to hlavne z dôvodu dosiahnutia motivačného účinku podporného programu.

Doterajšou realizáciou projektov Zelená domácnostiam, Zelená domácnostiam II a Zelená domácnostiam III sa preukázala efektívnosť jeho realizácie formou národného projektu, a to z pohľadu:

* hospodárnosti využitia finančných prostriedkov;
* dosahovania hodnôt merateľných ukazovateľov;
* nižšej administratívnej náročnosti v porovnaní s projektmi realizovanými prostredníctvom výzvy, a to pre konečných užívateľov (domácnosti), zhotoviteľov a v neposlednom rade aj pre poskytovateľa príspevku.

Projekt takéhoto charakteru realizovaný prostredníctvom výzvy, by vykazoval značné množstvo rizík, nakoľko v čase predkladania žiadosti o NFP nie je možné:

* určiť miesto a dĺžku realizácie projektu;
* stanoviť oprávnené výdavky, nakoľko druh a výkon zariadenia na využitie OZE a ostatný materiál potrebný na inštaláciu zariadenia bude stanovený až po obhliadke a konzultácii s domácnosťou;
* stanoviť hodnoty merateľných ukazovateľov, nakoľko výkon zariadenia sa špecifikuje pre konkrétne miesto inštalácie;
* realizovať verejné obstarávanie na zariadenia a inštalačný materiál, ktorého množstvo a druh bude stanovené až po podpise zmluvy s domácnosťou.

1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-9), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

V zmysle bodu 1. Dôvod určenia prijímateľa národného projektu tohto Zámeru národného projektu pre P SK, je zapojenie partnerov do NP Zelená domácnostiam irelevantné.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

* P SK.
* Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov.
* Integrovaný národný energetický a klimatický plán na roky 2021 – 2030.
* Smernica Európskeho parlamentu a Rady (EÚ) 2018/2001/EU z 11. decembra 2018 o podpore využívania energie z obnoviteľných zdrojov.
* Smernica Európskeho parlamentu a rady (EÚ) 2012/27 z 25. októbra 2012 o energetickej efektívnosti.
  1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

SIEA od roku 2015 implementuje pilotný projekt NP Zelená domácnostiam, a následne aj NP Zelená domácnostiam II a Zelená domácnostiam III. Vďaka týmto projektom bolo doteraz nainštalovaných viac ako 50 tisíc zariadení, pričom rýchlosť inštalovania nových zariadení a navyšovanie finančnej alokácie pôvodných NP, potvrdzuje vysoký záujem zo strany domácností.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Pri realizácii národného projektu sú cieľovou skupinou domácnosti v budovách na bývanie. Potrebou tejto cieľovej skupiny je:

* Zníženie náročnosti prevádzky kotlov na tuhé fosílne palivá. Riešením je možnosť zaobstarať si zariadenia na výrobu tepla z OZE s vyššou mierou automatizácie, diaľkovým ovládaním, nízkymi nárokmi na obsluhu a vyššou účinnosťou premeny energie.
* Zníženie spotreby nakupovanej elektriny v domácnosti. Riešením je inštalácia systémov na výrobu elektriny prostredníctvom využitia obnoviteľných zdrojov.
* Zlepšenie kvality ovzdušia. Riešením je náhrada kotla na spaľovanie fosílnych palív nízko emisným zariadením na využitie OZE.
* Obavy domácností a neistota vyplývajúca z globálnej situácie zásobovania fosílnymi palivami. Riešením je využívanie lokálne dostupných OZE.
  1. Uveďte, na ktoré z ukončených a prebiehajúcich národných projektov[[10]](#footnote-10) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):

Projekt nadväzuje na úspešnú realizáciu sériu projektov Zelená domácnostiam. Prostredníctvom týchto projektov bolo od roku 2015 podporených viac ako 50 tisíc inštalácií zariadení na využitie OZE v domácnostiach s celkovým inštalovaným výkonom vyše 400 MW. Navrhovaným národným projektom sa plánuje plynule pokračovať v podpore inštalácie zariadení na využitie OZE, a to nielen v menej rozvinutých regiónoch, ale aj v Bratislavskom kraji.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

SIEA má v súčasnosti vyše 343 zamestnancov a okrem pracoviska v Bratislave, k dispozícii aj päť regionálnych pracovísk (Trenčín, Banská Bystrica, Košice, Žilina, Nitra). V organizačnej štruktúre má vytvorenú Sekciu energetiky, v rámci ktorej je zamestnaných vyše 77 pracovníkov, zväčša odborníkov v energetike a energetických audítorov.

Sekcia energetiky disponuje na jednotlivých pracoviskách expertmi v oblasti energetiky, ktorí majú bohaté skúsenosti a znalosti nielen v oblasti využívania OZE, ale od roku 2015 aj skúsenosti s projektmi, ktoré boli realizované formou poukážok, t. j. NP Zelená domácnostiam I., NP Zelená domácnostiam II., NP Zelená domácnostiam III. Taktiež majú skúsenosti aj s obdobným projektom „Program vyššieho využitia biomasy a slnečnej energie v domácnostiach“, ktorý bol realizovaný prostredníctvom SIEA v rokoch 2009 – 2011.

Realizácia národného projektu bude zabezpečená najmä internými kapacitami prijímateľa.

NP Zelená domácnostiam bude financovaný z nenávratného finančného príspevku z prostriedkov P SK, ktorý bude hradený zo zdrojov Európskeho fondu regionálneho rozvoja a štátneho rozpočtu.

Náklady, ktoré vzniknú  prijímateľovi v súvislosti s prípravnou fázou národného projektu, ako aj prípadné neoprávnené výdavky, bude financovať z vlastných zdrojov.

1. **Hlavné ciele NP (stručne):**

*V tejto časti popíšte očakávané ciele a očakávané výstupy/výsledky projektu s konkrétnym prínosom vo vzťahu k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia (ak je to relevantné).*

Zvýšiť podiel energie z obnoviteľných zdrojov na hrubej konečnej energetickej spotrebe v roku 2030 aspoň na 19,2 % je záväzok, ku ktorému sa Slovenská republika zaviazala nielen v Integrovanom národnom energetickom a klimatickom pláne na roky 2021 – 2030, ale vyplývajú jej aj z balíka „Fit for 55“. Jedným z opatrení na dosiahnutie cieľa bude aj NP Zelená domácnostiam, ktorý bude zameraný na pomoc, smerujúcu k zvýšeniu využívania OZE.

Cieľom projektu je zvýšenie podielu využitia OZE a zníženie emisií skleníkových plynov. Dôsledkom plnenia tohto cieľa bude aj zlepšené trhové prostredie so zariadeniami OZE, ako aj zvýšený dopyt po takýchto zariadeniach. Čiastkovým cieľom je aj zvyšovanie povedomia o využití OZE, znižovaní emisií skleníkových plynov, či získavanie nových skúseností a zručností pre inštalatérov zariadení OZE.

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[11]](#footnote-11).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[12]](#footnote-12) |
| Zvýšenie výroby energie z OZE, zníženie emisií skleníkových plynov | výstup | RCO22 Dodatočná výrobná kapacita v oblasti energie z obnoviteľných zdrojov  VRR | MW | 80 |
| Zvýšenie výroby energie z OZE, zníženie emisií skleníkových plynov | výstup | RC022 Dodatočná výrobná kapacita v oblasti energie z obnoviteľných zdrojov  MRR | MW | 200 |
| Zvýšenie výroby energie z OZE, zníženie emisií skleníkových plynov | výsledok | RCR31 Celková vyrobená energia z obnoviteľných zdrojov  VRR | MWh/rok | 90000 |
| Zvýšenie výroby energie z OZE, zníženie emisií skleníkových plynov | výsledok | RCR31 Celková vyrobená energia z obnoviteľných zdrojov  MRR | MWh/rok | 250000 |
| Zvýšenie výroby energie z OZE, zníženie emisií skleníkových plynov | výsledok | RCR29 Odhadované emisie skleníkových plynov  VRR | ton CO2 ekv./rok | 17000 |
| Zvýšenie výroby energie z OZE, zníženie emisií skleníkových plynov | výsledok | RCR29 Odhadované emisie skleníkových plynov  MRR | ton CO2 ekv./rok | 55000 |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
| N/A | N/A |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[13]](#footnote-13) | Prínos |
| Domácnosti | 55 000 | Podpora zariadení na využívanie OZE v domácnosti je priamym nástrojom na znižovanie emisií skleníkových plynov. Domácnosti sú významným segmentom spotreby energie, preto náhrada časti ich spotreby výrobou energie z OZE priamo v mieste spotreby je ideálnym riešením, nakoľko nevznikajú straty distribúciou, čím sa zvyšuje úspora primárnej energie. |
| Zhotovitelia | 1 800 | Inštalácia OZE v domácnostiach generuje pracovné príležitosti a pozitívne vplýva na zamestnanosť. Ďalším prínosom je oživenie obchodného trhu čo zvyšuje príjem z daní. Zo skúseností v minulosti je preukázateľné, že predchádzajúci národný projekt Zelená domácnostiam má jednoznačne najvyšší podiel na publicite a osvete OZE vo verejnosti. |

*V prípade viacerých cieľových skupín / užívateľov NP, doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[14]](#footnote-14) |
| Podpora inštalácie zariadení na využívanie OZE v domácnostiach | Zvýšenie výroby energie z OZE, zníženie emisií skleníkových plynov | SIEA | 1 – 75 |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

NP Zelená domácnostiam bude realizovaný prostredníctvom jednej hlavnej aktivity: Podpora inštalácie zariadení na využívanie OZE v domácnostiach.

V rámci aktivity bude poskytovaná podpora na inštalácie OZE v domácnostiach bez rozdielu rasy, etnického pôvodu, náboženstva, vierovyznania, zdravotného postihnutia, veku alebo sexuálnej orientácie, a to formou vydávania a preplácania poukážok. Výška podpory bude závisieť od výkonu inštalovaného zariadenia a bude zohľadňovať potenciál úspory energie v budove na bývanie, ktorá je miestom inštalácie. To znamená, že zariadenie bude podporené len do úrovne inštalovaného výkonu predpokladaného po vykonaní opatrení na úsporu energie.

Predmetom podpory budú zariadenia na výrobu tepla a elektriny, využívajúce veternú a slnečnú energiu, energiu z okolia a biomasu, ktoré spĺňajú požiadavky zásady „výrazne nenarušiť[[15]](#footnote-15)“. Podporované budú zariadenia:

* fotovoltické panely;
* veterné turbíny;
* slnečné kolektory;
* kotly na biomasu;
* tepelné čerpadlá.

Inštalácie kotlov na biomasu budú podporené, ak sa inštalovaným zariadením nahradí kotol na tuhé fosílne palivá, pričom nové zariadenia musia byť v súlade s požiadavkami smernice o ekodizajne.

Oprávnenou súčasťou malého zariadenia na využitie OZE budú aj zariadenia na akumuláciu takto vyrobenej elektriny alebo tepla, systémy monitorovania a riadenia spotreby energie s cieľom optimalizácie výroby a využitia energie z OZE.

Pri poskytovaní podpory na inštaláciu bez emisných zariadení, budú zvýhodnené domácnosti z oblastí riadenia kvality ovzdušia a domácnosti vykurujúce tuhým palivom.

Sociálne slabšie domácnosti môžu byť zvýhodnené len takou mierou, aby nebolo ohrozené dosiahnutie cieľových hodnôt merateľných ukazovateľov projektu.

Zvýhodnenie bude realizované formou finančného bonusu k základnej sadzbe príspevku, pričom na bonusy bude vyčlenených 30 miliónov EUR z celkovej alokácie.

Podporené bude každé malé zariadenie na využívanie OZE, ktoré splní podmienky poskytnutia príspevku, a to až do momentu vyčerpania alokovaných prostriedkov na túto oprávnenú aktivitu (systém FIFO).

Malé zariadenia na využívanie OZE v bytových domoch budú podporené len na základe predloženého energetického auditu, vypracovaného odborne spôsobilou osobou, v ktorom bude návrh opatrení so zohľadnením využitia potenciálu úspor energie a následnej inštalácie zariadení na využívanie OZE.

Súčasťou hlavnej aktivity budú aj podporné činnosti priamo súvisiace s realizáciou projektu, ako napríklad:

* úprava a prevádzka informačného systému, ktorý výrazne znižuje administratívnu náročnosť procesov,
* výkon kontrol inštalácie na mieste,
* komunikácia a informovanosť o zámeroch a cieľoch projektu.

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 07/2023 |
| Plánovaný štvrťrok podpísania zmluvy o NFP s prijímateľom (ak je to relevantné) | 3.Q 2023 |
| Plánovaný štvrťrok spustenia realizácie NP | 4.Q 2023 |
| Predpokladaná doba realizácie NP v mesiacoch | 75 |

*Termíny v tabuľke nie sú záväzné.*

1. **Finančný rámec**

|  |  |  |
| --- | --- | --- |
| Fond | Európsky fond regionálneho rozvoja | |
| Celkové oprávnené výdavky NP (v EUR) podľa kategórie regiónu[[16]](#footnote-16) | menej rozvinutý región | 134.766.646 |
| viac rozvinutý región | 70.135.000 |
| Zdroj EÚ (v EUR) podľa kategórie regiónu[[17]](#footnote-17) | menej rozvinutý región | 114.551.649 |
| viac rozvinutý región | 28.054.000 |
| Vlastné zdroje prijímateľa[[18]](#footnote-18) (v EUR) podľa kategórie regiónu[[19]](#footnote-19) | menej rozvinutý región | 0 |
| viac rozvinutý región | 0 |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

Celková výška príspevku pre domácnosti pre celé územie SR predstavuje 181 328 890 EUR.

Táto hodnota je stanovená na základe priemernej mesačnej výšky poskytnutých príspevkov domácnostiam za posledných 10 mesiacov (08/2022 – 05/2023) v rámci NP Zelená domácnostiam II a NP Zelená domácnostiam III. V tomto období boli podporené domácnosti v celkovej výške 27,34 milióna EUR, čo v priemere mesačne predstavuje 2,7 mil. EUR.

Predpokladaná doba realizácie projektu je 75 mesiacov, pričom ak nezohľadníme prvé 3 mesiace potrebné na rozbeh projektu a posledné 3 mesiace na do administrovanie posledných príspevkov pred koncom projektu, zostáva 69 mesiacov v plnej prevádzke. V tomto období pri priemernej mesačnej podpore domácností vo výške 2,7 mil. EUR, by celková výška poskytnutých príspevkov predstavovala 186,3 mil. EUR, čo je len o 3 % viac ako v rozpočte navrhovaná výška príspevku pre domácnosti.

V projekte bude uplatnené paušálne financovanie v zmysle článku 55 Nariadenia Európskeho parlamentu a Rady (EÚ) č. 2021/1060 z 24. júna 2021, ktorým sa stanovujú spoločné ustanovenia o EFRR, ESF+, KF, FST a ENRAF a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku.

Priame náklady na zamestnancov sú vypočítané paušálnou sadzbou vo výške 13 % iných priamych nákladov, než sú priame náklady na zamestnancov.

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** |  |  |
| skupina výdavkov:  352 - Poskytnutie dotácií, príspevkov voči tretím osobám (MRR) | 119.262.518,00 | Príspevok na inštaláciu zariadení na využívanie OZE v domácnostiach |
| skupina výdavkov:  352 - Poskytnutie dotácií, príspevkov voči tretím osobám (VRR) | 62.066.372,00 | Príspevok na inštaláciu zariadení na využívanie OZE v domácnostiach |
| skupina výdavkov: 955 - Paušálna sadzba na výdavky na zamestnancov (MRR) | 15.504.128,00 | Náklady na zamestnancov určené na základe paušálnej sadzby vo výške 13 % z príspevku pre domácnosti (čl. 55 Nariadenia EP a Rady (EÚ) 2021/1060) |
| skupina výdavkov: 955 - Paušálna sadzba na výdavky na zamestnancov (VRR) | 8.068.628,00 | Náklady na zamestnancov určené na základe paušálnej sadzby vo výške 13 % z príspevku pre domácnosti (čl. 55 Nariadenia EP a Rady (EÚ) 2021/1060) |
| **Hlavné aktivity spolu** | 204.901.646,00 |  |
| **Podporné aktivity** | | |
| skupina výdavkov | 0,00 |  |
| **Podporné aktivity SPOLU** | 0,00 |  |
| **CELKOM** | 204.901.646,00 |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Ďalšie informácie o národnom projekte**

*Definuje RO/SO, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme MIRRI* [*https://metais.vicepremier.gov.sk/*](https://metais.vicepremier.gov.sk/)*).*

V prípade NP Zelená domácnostiam je predmetný bod irelevantný.

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

   Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-1)
2. Obchodné meno/názov (aj názov sekcie ak je to relevantné), sídlo [↑](#footnote-ref-2)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-3)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-4)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-5)
6. V prípade Fondu na spravodlivú transformáciu sa vyberie "-" [↑](#footnote-ref-6)
7. V súlade s informačným monitorovacím systémom [↑](#footnote-ref-7)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-8)
9. Nariadenie (EÚ) 2021/1060 [↑](#footnote-ref-9)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-10)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-11)
12. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-12)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-13)
14. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-14)
15. Nariadenie Európskeho Parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 tzv. „nariadenie o taxonómii. [↑](#footnote-ref-15)
16. V prípade Kohézneho fondu vyberte „neaplikuje sa“. [↑](#footnote-ref-16)
17. V prípade Kohézneho fondu vyberte „neaplikuje sa“. [↑](#footnote-ref-17)
18. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-18)
19. V prípade Kohézneho fondu vyberte „neaplikuje sa“. [↑](#footnote-ref-19)